valstybinės teritorijų planavimo ir statybos inspekcijos

prie aplinkos ministerijos viršininkas

ĮSAKYMAS

DĖL PRIVALOMOJO NURODYMO REKVIZITŲ PATVIRTINIMO

2017 m. gruodžio 21 d. Nr. 1V-166

Vilnius

Vadovaudamasi Lietuvos Respublikos teritorijų planavimo ir statybos valstybinės priežiūros įstatymo 2 straipsnio 2 dalimi, 7 straipsnio 1 punktu, 21 straipsnio 4 punktu, 22 straipsnio 1 dalies 1, 2, 4 ir 11 punktais, 23 straipsnio 1 dalies 1, 2, 4, 12 ir 15 punktais ir Valstybinės teritorijų planavimo ir statybos inspekcijos prie Aplinkos ministerijos nuostatų, patvirtintų Lietuvos Respublikos aplinkos ministro 2003 m. liepos 9 d. įsakymu Nr. 349 „Dėl Valstybinės teritorijų planavimo ir statybos inspekcijos prie Aplinkos ministerijos nuostatų patvirtinimo“, 19.1 ir 19.15 papunkčiais:

1. T v i r t i n u Privalomojo nurodymo rekvizitus (pridedama).

2.	P r i p a ž į s t u netekusiu galios Valstybinės teritorijų planavimo ir statybos inspekcijos

prie Aplinkos ministerijos viršininko 2015 m. rugpjūčio 31 d. įsakymą Nr. 1V-143 „Dėl Privalomojo nurodymo rekvizitų patvirtinimo“.

3. N u s t a t a u, kad:

3.1. privalomieji nurodymai viešojo administravimo subjektams siunčiami paštu neregistruota pašto siunta arba elektroniniu paštu, kitiems asmenims įteikiami analogiška statybos techninio reglamento STR 1.05.01:2017 „Statybą leidžiantys dokumentai. Statybos užbaigimas. Statybos sustabdymas. Savavališkos statybos padarinių šalinimas. Statybos pagal neteisėtai išduotą statybą leidžiantį dokumentą padarinių šalinimas“, patvirtinto Lietuvos Respublikos aplinkos ministro 2016 m. gruodžio 12 d. įsakymu Nr. D1-878, nustatyta privalomojo nurodymo pašalinti savavališkos statybos padarinius įteikimo tvarka;

3.2. šis įsakymas įsigalioja 2018 m. sausio 2 d.

L. e. viršininko pareigas	Eglė Kuklierienė